O‘zbekiston Respublikasi Oliy Majlisi Qonunchilik palatasi majlisining kun tartibi to‘g‘risida

O‘zbekiston Respublikasi Oliy Majlisining Qonunchilik palatasi qaror qiladi:
 O‘zbekiston Respublikasi Oliy Majlisi Qonunchilik palatasi majlisining quyidagi kun tartibi tasdiqlansin:
 1. “Iste’molchilarning huquqlarini himoya qilish to‘g‘risida”gi O‘zbekiston Respublikasi Qonuniga qo‘shimcha va o‘zgartishlar kiritish haqida”gi QL-744-sonli O‘zbekiston Respublikasi qonuni loyihasi to‘g‘risida (ikkinchi o‘qish).
 2. “Gidrometeorologiya faoliyati to‘g‘risida”gi QL-811-sonli O‘zbekiston Respublikasi qonuni loyihasi haqida (ikkinchi o‘qish).
 3. “Sud hujjatlari va boshqa organlar hujjatlarini ijro etish to‘g‘risida”gi O‘zbekiston Respublikasi Qonuniga o‘zgartishlar kiritish haqida”gi QL-824-sonli O‘zbekiston Respublikasi qonuni loyihasi to‘g‘risida (birinchi o‘qish).
 4. “Pochta aloqasi to‘g‘risida”gi QL-825-sonli O‘zbekiston Respublikasi qonuni loyihasi haqida (birinchi o‘qish).
 5. “O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi QL-826-sonli O‘zbekiston Respublikasi qonuni loyihasi haqida (birinchi o‘qish).
 6. “O‘zbekiston Respublikasining Fuqarolik protsessual kodeksiga qo‘shimchalar kiritish haqida”gi QL-831-sonli O‘zbekiston Respublikasi qonuni loyihasi to‘g‘risida (birinchi o‘qish).
 7. “O‘zbekiston Respublikasining ayrim qonun hujjatlariga qo‘shimcha va o‘zgartishlar kiritish haqida”gi QL-833-sonli O‘zbekiston Respublikasi qonuni loyihasi to‘g‘risida (birinchi o‘qish).
 8. “Mamlakatimizda qayta tiklanuvchi energiya manbalarini joriy etish holati to‘g‘risida”gi O‘zbekiston Respublikasi Oliy Majlisi Qonunchilik palatasining parlament so‘roviga O‘zbekiston Respublikasi energetika vaziri A. Sultonovning javobi haqida.
 9. “Aholining barcha toifalari, ayniqsa, ijtimoiy zaif qatlami uchun sanitariya-gigiyena vositalaridan umumiy va teng foydalanish imkoniyatini ta’minlash to‘g‘risida”gi O‘zbekiston Respublikasi Oliy Majlisi Qonunchilik palatasining parlament so‘roviga O‘zbekiston Respublikasi Bosh vaziri o‘rinbosari B. Musayevning javobi haqida.
 10. O‘zbekiston Respublikasi Bosh vazirining o‘rinbosari A. Abduxakimovga “Respublika hududlarida madaniyat markazlari faoliyati samaradorligini tubdan oshirish chora-tadbirlari to‘g‘risida” O‘zbekiston Respublikasi Oliy Majlisi Qonunchilik palatasining parlament so‘rovini yuborish haqida.
 11. O‘zbekiston Respublikasi Oliy Majlisi Qonunchilik palatasining 2021-yil 6-iyulda qabul qilingan “O‘zbekiston Respublikasining Uy-joy kodeksini tasdiqlash to‘g‘risida”gi QL-793-sonli O‘zbekiston Respublikasi qonuni loyihasi haqida”gi 1150-IV-sonli Qaroriga o‘zgartish kiritish to‘g‘risida.